Aluminium er overalt. Som et let, genanvendeligt og meget alsidigt materiale er dets anvendelsesmuligheder næsten uendelige, og det spiller en stor rolle i hverdagen. Hvis du læser denne tekst på en computer eller en håndholdt enhed, så bruger du aluminium lige nu.
Uendelige muligheder med aluminium
Det er umuligt at opliste samtlige anvendelser af aluminium i hverdagen. Bygninger, skibe, fly og biler, husholdningsartikler, emballage, computere, mobiltelefoner, beholdere til føde- og drikkevarer – alle har de gavn af aluminiums suveræne egenskaber, når det gælder design, bæredygtighed og letvægtsstyrke. Men én ting er sikkert: Vi har tænkt os at føre an, når det gælder udvikling af endnu bedre produktionsmetoder og innovative løsninger.
Bygninger repræsenterer 40 procent af verdens energibehov, så her er der et stort potentiale for energibesparelser. Brug af aluminium som byggemateriale er et vigtigt middel til at skabe bygninger, som ikke bare sparer energi, men rent faktisk producerer energi.
Transport er en anden kilde til energiforbrug, og fly, tog, skibe og biler lægger beslag på omkring 20 procent af verdens energibehov. En nøglefaktor for et transportmiddels energiforbrug er dets vægt. Sammenlignet med stål reducerer aluminium vægten med 40 procent, uden tab af styrke.
Omkring 20 procent af de menneskeskabte udledninger af drivhusgasser stammer fra fødevareproduktion. Når det samtidig skønnes, at en tredjedel af alle fødevarer i Europa går til spilde, så bliver det klart, at effektiv konservering af føde- og drikkevarer, f.eks. ved brug af aluminium, spiller en vigtig rolle for at skabe en mere bæredygtig verden.
Som du kan se er aluminium, med dets nærmest uendelige anvendelsesmuligheder, i sandhed fremtidens materiale.